U Jien Semmejtu Ġużi U jien semmejtu Ġużi. Għandu wiċċ ta' Ġużi għall-anqas, u l-isem hekk, joqgħodlu. Għandu Maruti Suzuki Alto tal-2001, s-door hatchbackli fil-logbook hija mniżżla bħala bajda imma li jekk taraha tidher safra. Ġużi bla xagħar ħlief għal troffa ftit 'il fuq minn moħħu, li biha jista' jifraħ ftit li mhuwiex qargħi. Jilbes nuċċali rqiqvogueVE 1003, li dejjem issibu bbilanċjat fuq il-parti ppuntata ta' mnieħru. Ħaġa waħda ngħidilkom: morru Marsamxett taħtis-sur mit-Tnejn sal-Ġimgħa għall-ħabta tas-sebgħa u nofs ta' filgħodu u aktarx issibuh bilqiegħda quddiem l-istering jaqra L-Orizzont. Daqqa l-faċċata, li sakemm ma jkunx hemm xi inċident gravi kważi dejjem tkun xi storja politika. Daqqa xi artiklu soċjali, dwar xi mara li għandha s-saqaf qed jaqa' biċċiet u li ma tafx għal liema servizzi soċjali setaqbad tapplika, miktub minnvVictor Vella. Daqqa l-kurżitajiet dwar l-atturi tal- films ta' Hollvwood, jew xi aħbar mużikali ta' Charles Marsh dwar il-Queen, jew xi artiklu nejjieki kollu ritratti ta' politiċi b'captions ta' x'taparsi qed jgħidu lil xulxin. Ċert li l-qarrejja tal-gazzetta jinżlulhom għasel u tgħidx kemm jidħku bil-qalb. Ġieli taf issibuh ukoll b'lapes f'idu jimla t-tisliba tal-ġurnata. Mhix diffiċli wisq bħala tisliba, u hija magħmula apposta għall-market segmenti jaqra L-Orizzont, li ħafna minnhom issibhom jiddejqu jħabblu l-kurituri ta' moħħhom fis-sigħat bikrin ta' filgħodu. Jekk iħabbluhx fil-bqija tal-ġurnata huwa argument ieħor, imma tisliba kompluta dejjem titqies bħala omen tajjeb għal jum fenomenali. 68 Leħen il-Malti Ġużi dejjem ikun liebes qalziet iswed u qmis plejn ċelesti jew isfar mitfi. Ġieli wkoll bl-ingravata taqbel. Meta nasal ftit tard, ngħidu aħna għal xi t-tmienja neqsin kwart, hu jkun diġà ħareġ mill-Maruti Suzuki u taf tilmħu beda miexi bil-pass robotiku tiegħu li għal xi raġuni tfakkarni f'Leo Brincat. Hemm niskopru li dejjem ikun bil-basket qisu tal-iskola Unicorn England daqsiex fuq dahru. Ejja nimmaġinaw li presumibbilment dan ikun fih djarju, xi business cards, karti vojta, pinen, il-lapes tat-tisliba, u forsi anki l-ikel ta' nofsinhar. Ngħidu aħna panini bil-kunserva, tonn taż-żejt, żebbuġ u kappar jew inkella xi kaxxa tat-tupperware b'xi għaġin bil-bacon, faqqiegħ u white sauce minn tal-ġurnata ta' qabel. Flok jintrema. Ma nafx għalfejn imma naqtgħu għadu single u jgħix m'ommu, avolja jgħodd l-erbgħin sew. Nimmaġinah jasal l-uffiċċju, xi dipartiment griż tal-gvern bl-arja kkundizjonata ma taħdimx sew, bil-fajls li ma jinstabux, internet imwaħħal, u mimli skrivani Nazzjonalisti li fiż-żmien kienu minn ta' Austin. Minn dawk li, għal xi raġuni li ħadd ma jista' jifhem, għadhom mimlijin arja u allura jekk jarawh b'L-Orizzont f'idu jagħmlu l-isbaħ ġurnata jitnejku bih. Biex ngħid kollox, niftakar eżatt meta kienet l-ewwel darba li rajt lil dal- proxxmu. Kien it-Tnejn, 4 ta' Jannar 2010 u kien proprju l-ewwel jum tax-xogħol il-ġdid tiegħi li ħadni f'dawk l-akkwati. Dakinhar maħadtx notata' dik l-okkażjoni partikolari, imma maż-żmien spiċċat miktuba bħala l-ewwel waħda minn serje ta' repetizzjonijiet prattikament identiċi li għamluha tidher bħala l-bidu ta' xi ħaġa. Jien kont eċitat b'ma nafx kemm-il mistoqsija dwar dan l-impjieg il-ġdid, u qajla kelli moħħ nies li mhumiex fl-ewwel ċirku tal-iktar nies qrib tad-dinja magħluqa tiegħi. Apparti dan, dakinhar kien bard biżżejjed li jwebbes l-ilma tan-nida u l-moħħ għandu tendenza naturali li jkun ftit aktar sturdut f'dak it-tip ta' ksieħ. Speċjalment filgħodu kmieni. Jiffoka biss fuq dak l-aktar importanti u l-bqija jinjorah. Ikollok bżonn tal-anqas tnejn kafċ qawwijin, wieħed wara l-ieħor, qabel ma' moħħok jibda jirreġistra xi ħaġa. U tnejn oħra sabiex jibda jirraġuna. Biss, dik il-ġurnata baqgħet ittimbrata u niftakar lil Ġużi wara t-titpin tan-nifsijiet li ġġenera fuq twieqi ssiġillati waqt li kien qiegħed jistenna l-ħin jgħaddi bil- gazzetta f'idu. Niftakar għax ħarist lejn is-Suzuki għad li ġieni dubju l-persuna fiha —li qajla kienet qed tiċċaqlaq — kellhiex xi problema jew issakkritx fil-karozza bla ma ndunat. Sakemm imbagħad rajtu jdawwar il-paġna tal-gazzetta jien u miexi fil-ksieħ u ftit wara fetaħ il-bieba biex idabbar jibda sena ġdida bħal ta' qabilha. għadd 35 LXXXV.—— 69 Għax dik l-ewwel ġurnata saret jumejn, li saru ħames darbiet fil-ġimgħa li saru drawwa. Drawwa li ftit ftit saret bħal kull ħaġa oħra li l-uman jirrepeti għal ħafna drabi. Saret tradizzjoni. U t-tradizzjonijiet ikollhom jiġu pprotetti anki jekk jagħmlu l-ħsara lill-uman u lill-ambjent. Hemm il-logħob tan-nar, il-karnival, il-korrida, iċ-ċirkonċiżjoni, il-kaċċa u l-insib, u anki l-festi xejn reliġjużi fl-irħula mimlijin xorb alkoħoliku, kliem ħażin, storbju, xengil u laħam espost f'isem il- patrun. Imma koll tradizzjonijiet. U terġa' jekktkun xi drawwa antika tal-lokal-bla sens kemm hi bla sens — din issir folklor, u jekk fl-istorja jkun hemm l-intervent ta' xi alla, statwa jew pittura taf tinbet minn devozzjoni sa saħansitra reliġjon kompletament ġdida. U dejjem sejrin, nirrepetu l-istess sekwenzi, proċeduri u listi ta' drawwiet bla ħsieb ta' xejn u bla ebda loġika partikolari. Kollox f'isem it-tradizzjoni ta' dari u ta' dawk li kellhom farka aktar immaġinazzjoni minna. U ma'dawn issa hemm din it-tradizzjoni minuskola ta' kull sebħ. Li s'issa għall- anqas għad għandha raġuni għad li fil-BeltValletta ma ssib tipparkja mkien aktar mingħajr ma tinħoloqlok toqba mal-but is-size ta' munita tal-ewro. Ġurnata oħra ta' ħidma, insib nipparkja kważi dejjem fl-istess post. Noħroġ mill-karozza u nibda nimxi għall-bqija ta' triqti. Nilmaħ lil Ġużi jaqra L-Orizzont u nibqa' sejjer. Ħadd ma jaf b'din it-tradizzjoni tiegħi, u ħlief li għax tfottili l-isbaħ biċċa tar-raqda, ċertamentli mhi ta' ħsara lil ħadd. Pjuttost darba kellha tkun ta' għajnuna. Dik id-darba fil-fatt inzerta li għexieren ta' nies mhux tas-soltu ddeċidew li jipparkjaw fl-istess akkwati tal-ispazju li mas-sebħ normalment ikun qiegħed jistenna lil Ġużi ulili. Mid-dehra tagħhom kellhom xi fashion show tal-ġlekkijiet f'xi sala tal-konferenzi f'Dar il-Mediterran. Din spiċċat ħolqot aktar domanda għall-istess erba' parkeġġi l-barra mill-misħuta CVA, li tixroblok il-ftit soldi li jirnexxilek iddawwar fil-ġurnata tax-xogħol. Kienu qishom kokroċ li tfaċċaw fil-kċina waqt li qed issajjar; minn dawk li ma ssibilhomx tarf minn fejn qed joħorġu u Pif Paf ma jiswa għal xejn. L-iktar roqgħa sottospeċi ta' parkeġġ viċin tal-uffiċċju tiegħi dakinhar kienet 'il fuq minn mitejn metru aktar 'il bogħod. U ż-żikkola. It-tgergir kien beda jingħad mingħajr lanqas biss indunajt u t-temperatura niftakarha bdiet tispara qisha murtal li jrid jimpressjona lid- dilettanti tan-nar. Ġużi deherli bela' l-istess kanna bħali għax hekkkifilmaħtdin l-ewwel toqba, f'dal-post minsianki mill-Beltin, xorta nsibu quddiemi pparkjat lest b'L-Orizzont f'idu. Imbagħad bdejt nipprova ndeffes il-karozza 70 Leħen il-Malti b'nofs għajnejja magħluqin bin-ngħas. Iżda l-ispazju qisu ma kienx biżżejjed u kien sa jkolli mmur infittex xi mkien aktar 'il bogħod. Kien eżatt il-ħin li wasalt biex ninfaqa' fi kliem ħażin ekwivalenti tal-kaxxa infernali, li ċert li kienet titfa' lid-dilettanti tan-nar f'estażi ta' ferħ, meta Ġużi waqaf jaqra dwar l-inċentivi l-ġodda tal-gvern, niżżel il-ħendbrejk, telaq il-brejk ftit ftit u l-vettura tiegħu bdiet miexja ħelu ħelu 'l quddiem sakemm għamiltlu sinjal żgħir li fisser li kollox sew u li nista' nikkwartja u niddeffes. Kif ra hekk waqaf u sellem. Żgur li kien ġest ta' korteżija min-naħa tiegħu. Biss xejn ma jneħħili minn moħħi li seta' għamlu wkoll sabiex ma nħallilux tifkira tal-ġurnata fil- orma ta' pittura astratta 3D skolpita mal-ġenb tas-Suzuki. U le, naħseb korteżija kienet. Għax minn dik id-darba kien hemm bidla żgħira fit-tradizzjoni. Jien ngħid bidla neċessarja fiċ-ċirkostanzi. Wara kollox ma ienx sew li aħna, li nużaw il-parkeġġ kuljum għall-bżonn, ikollna noqogħdu ċassi għal min jagħmel kapriċċ ta' darba u jtina mixja tad-duluri li twassalna il-post tax-xogħol mimlijin għaraq u qtugħ ta' nifs. Minn dakinhar, kull ilgħodu ndunajt li din it-tradizzjoni saret b'saħħitha aktar minn qatt qabel. U Ġużi kompla jikkonferma dan kollu b'kelma waħda li saret tfisser ħafna, u li nirrepetuha lil xulxin qisha xi kodiċi sigriet ta' xi klabb ristrett għal nies li jafu xi ħaġa li ma tistax tesprimiha fil-pubbliku kif ġie ġie. 'Bonġu'. 'Bonġu'. għadd 35 LXXXV.— 71